Íslenska rúnakvæðið
Rúnakvæði eru þrjú kvæði frá miðöldum þar sem nöfn rúnatáknanna eru nefnd, engilsaxneskt, norskt og íslenskt. Íslenska rúnakvæðið er yngst af þeim rúnakvæðum sem varðveist hafa og er sennilega samið með hliðsjón af eldri kvæðum. Íslenska rúnakvæðið til í þremur handritum, öll á Arnamagnæanske Institut í Kaupmannahöfn. Það elsta er AM 687, frá því um það bil ár 1500, þar eru rúnirnar letraðar í upphafi hverrar vísu en ekki nöfnin. AM 461, frá 16. öld, þar eru nöfn rúnanna en ekki þær sjálfar. Það yngsta er AM 413, afrit af handriti frá 16. öld í Runologia Jóns Ólafssonar frá Grunnuvík (1732-52). 
Íslenska rúnakvæðið er samið í bragarhætti þeim er nefndur er ljóðaháttur.

Fé er frænda róg 
ok flæðar viti
ok grafseiðs gata
aurum fylkir. 

Úr er skýja grátr 
ok skára þverrir
ok hirðis hatr.
umbre vísi 

Þurs er kvenna kvöl 
ok kletta búi
ok varðrúnar verr.
Saturnus þengill. 

Óss er algingautr 
ok ásgarðs jöfurr,
ok valhallar vísi.
Jupiter oddviti. 

Reið er sitjandi sæla 
ok snúðig ferð
ok jórs erfiði.
iter ræsir.

Kaun er barna böl 
ok bardaga [för]
ok holdfúa hús.
flagella konungr. 

Hagall er kaldakorn 
ok krapadrífa
ok snáka sótt.
grando hildingr. 

Nauð er Þýjar þrá 
ok þungr kostr
ok vássamlig verk.
opera niflungr. 

Íss er árbörkr 
ok unnar þak
ok feigra manna fár.
glacies jöfurr.

Ár er gumna góði 
ok gott sumar
algróinn akr.
annus allvaldr. 

Sól er skýja skjöldr 
ok skínandi röðull
ok ísa aldrtregi.
rota siklingr. 

Týr er einhendr áss 
ok ulfs leifar
ok hofa hilmir.
Mars tiggi. 

Bjarkan er laufgat lim 
ok lítit tré
ok ungsamligr viðr.
abies buðlungr. 

Maðr er manns gaman 
ok moldar auki
ok skipa skreytir.
homo mildingr. 

Lögr er vellanda vatn 
ok viðr ketill
ok glömmungr grund.
lacus lofðungr. 

Ýr er bendr bogi 
ok brotgjarnt járn
ok fífu fárbauti.
arcus ynglingr.

Heimildir
 Acker, Paul, Revising Oral Theory: Formulaic Composition in Old English and Old Icelandic Verse. Routledge. 1998. ISBN 0815331029
 Lapidge, Michael, (ristj.)  Anglo-Saxon England. Cambridge University Press. 2007. ISBN 052103843X

15. öld
Fornrit
Ljóð